CELEX: 52018PC0539
Language: et
Date: 2018-07-18
Title: Ettepanek: NÕUKOGU RAKENDUSOTSUS, millega muudetakse rakendusotsust 2009/1013/EL ja lubatakse Austrial jätkuvalt kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 168 ja 168a

EUROOPA KOMISJON
            Brüssel,18.7.2018
            COM(2018) 539 final
            2018/0288(NLE)
            Ettepanek:
            NÕUKOGU RAKENDUSOTSUS,
            millega muudetakse rakendusotsust 2009/1013/EL ja lubatakse Austrial jätkuvalt kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 168 ja 168a
            
               
         
         
            
               SELETUSKIRI
            
            
               1.ETTEPANEKU TAUST
            
            
               Vastavalt 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (edaspidi „käibemaksudirektiiv
                  1
               “) artikli 395 lõikele 1 võib nõukogu komisjoni ettepaneku põhjal ühehäälselt lubada liikmesriigil kohaldada erimeetmeid, millega tehakse erand kõnealuse direktiivi sätetest selleks, et lihtsustada käibemaksu kogumise menetlust või ära hoida teatavat maksudest kõrvalehoidumist või maksustamise vältimist.
            
            
               Komisjonis 23. märtsil 2018 registreeritud kirjaga taotles Austria luba jätkata sellise meetme kohaldamist, millega tehakse erand direktiivi 2006/112/EÜ artiklite 168 ja 168a sätetest, et jätta käibemaksu mahaarvamisõiguse kohaldamisalast välja kaubad ja teenused, mida maksukohustuslane kasutab enam kui 90 % ulatuses enda või oma töötajate tarbeks või üldisemalt muul kui ettevõtluse eesmärgil või mittemajanduslikuks tegevuseks. Kirjas, mille komisjon registreeris 4. aprillil 2018, saatis Austria kõnealuse meetme kohaldamise kohta aruande, mis sisaldas käibemaksu mahaarvamise õiguse jaotusmäära läbivaatamist, nagu on nõutud rakendusotsuse 2009/1013/EL
                  2
                (mida on muudetud nõukogu rakendusotsusega (EL) 2015/2428
                  3
               ) artiklis 2.
            
            
               Direktiivi 2006/112/EÜ artikli 395 lõike 2 kohaselt teavitas komisjon 11. aprilli 2018. aasta kirjaga teisi liikmesriike Austria taotlusest. Komisjon teatas 12. aprilli 2018. aasta kirjaga Austriale, et tal on taotluse hindamiseks kogu vajalik teave.
            
            
               Üldine taust
            
            
               Direktiivi 2006/112/EÜ artiklis 168 on sätestatud, et maksukohustuslasel on õigus arvata maha maksustatavate tehingute tarbeks tehtud ostude ja osutatud teenuste eest tasutud käibemaks. Direktiivi 2006/112/EÜ artikli 168a lõikega 1 on ette nähtud, et maksukohustuslase ettevõtte vara hulka kuuluva kinnisasja kasutamisel nii maksukohustuslase ettevõtte tegevuse eesmärgil kui muul kui ettevõtluse eesmärgil tohib kõnealuse kinnisasjaga seotud käibemaksu maha arvata üksnes selles ulatuses, milles kinnisasja kasutatakse maksukohustuslase ettevõtte tegevuse eesmärgil. Direktiivi 2006/112/EÜ artikli 168a lõike 2 kohaselt võivad liikmesriigid neile sobival viisil kohaldada seda eeskirja ka muude ettevõtte vara hulka kuuluvate kaupadega seotud kulutuste käibemaksuga maksustamisel. 
            
            
               Austria rakendatav meede kaldub neist põhimõtetest kõrvale ning sellega jäetakse käibemaksu mahaarvamisõiguse kohaldamisalast täielikult välja kaubad ja teenused, mida maksukohustuslane kasutab üle 90 % ulatuses isiklikuks tarbeks või muul kui ettevõtluse eesmärgil, sealhulgas mittemajandusliku tegevuse tarbeks.
            
            
               Austriale anti algselt luba kasutada erandmeedet nõukogu 13. detsembri 2004. aasta otsusega 2004/866/EÜ
                  4
                kuni 31. detsembrini 2009 ja seejärel nõukogu 22. detsembri 2009. aasta otsusega 2009/1013/EL
                  5
                kuni 31. detsembrini 2012, nõukogu 13. novembri 2012. aasta rakendusotsusega 2012/705/EL
                  6
                kuni 31. detsembrini 2015 ja nõukogu 10. detsembri 2015. aasta rakendusotsusega (EL) 2015/2428
                  7
                kuni 31. detsembrini 2018.
            
            
               Praeguses taotluses teatas Austria komisjonile, et ta on kõnealust erimeedet siiani edukalt kasutanud, märkides, et meede on väga kasulik käibemaksu kogumise lihtsustamiseks ning maksudest kõrvalehoidumise ja maksustamise vältimise ärahoidmiseks ning see aitab tõhustada õiglast maksustamist, mis omakorda suurendab maksukuulekust. Erandi tühistamine tooks kaasa põhjendamatu rahavoo eelise isikule, kes kasutab kaupa või teenust ärilisel eesmärgil üksnes marginaalselt ja kellel on lubatud käibemaksu maha arvata seoses selle minimaalse äriotstarbelise kasutusega, võrreldes maksukohustuslasega, kes kasutab kaupa või teenust üksnes ettevõtluse eesmärgil. Kauba või teenuse isikliku ja ärikasutuse suhte minimaalne muutus, kui neid kasutatakse ettevõtluse eesmärgil üksnes marginaalselt, viiks käibemaksu mahaarvamise korrigeerimiseni. Selline väike korrigeerimine oleks ebaproportsionaalne nii maksumaksja kui ka maksuhalduri seisukohast. 
            
            
               Üldiselt on erandid ajaliselt piiratud, et oleks võimalik hinnata erimeetme asjakohasust ja tõhusust. Seda arvestades ning toetudes Austria esitatud teabele leiab komisjon, et jaotus 90 % / 10 % vastavalt muu kasutuse ja ettevõtlusotstarbelise kasutuse vahel on mõistlik alus selleks, et teha kindlaks tehingud, mille puhul ettevõtlusotstarbelist kasutust võib pidada tähtsusetuks. 
            
            
               Selle tulemusel vähendab kõnealune erimeede nii maksuhaldurite kui ka ettevõtjate tööd, kuna ei ole vaja jälgida selliste kaupade ja teenuste edasist kasutamist, mille suhtes nende omandamise ajal mahaarvamisõigus kohaldamisele ei kuulunud, eelkõige seoses isiklikuks tarbeks kasutamise võimaliku maksustamisega vastavalt direktiivi 2006/112/EÜ artiklitele 16 või 26 või mahaarvamise korrigeerimisega, mida nõutakse kõnealuse direktiivi artiklitega 184–192. Erandit lubava meetme pikendamine on seepärast asjakohane.
            
            
               Siiski peaks mis tahes pikendamine olema ajaliselt piiratud, et oleks võimalik hinnata, kas tingimused, millel erand põhineb, ikka veel kehtivad. Seepärast tehakse ettepanek pikendada erandit kuni 2021. aasta lõpuni ja paluda, et Austria esitaks koos pikendamistaotlusega hiljemalt 31. märtsiks 2021 aruande, milles on ülevaade ettevõtlusotstarbelise ja muu kasutuse jaotuse kohta, mille alusel kohaldatakse mahaarvamisõiguse kohaldamisalast väljajätmist, kui erandit kavatsetakse pikendada pärast 2021. aastat. 
            
            
               Ettepaneku valdkonnas praegu kehtivad õigusnormid
            
            
               Direktiivi 2006/112/EÜ artikliga 176 on ette nähtud, et nõukogu määrab kindlaks kulud, millelt käibemaksu maha ei arvata. Kuni kõnealuste kulude kindlaksmääramiseni lubatakse liikmesriikidel säilitada 1. jaanuaril 1979 kehtinud erandid. Seepärast kehtivad mitmed senist olukorda säilitavad sätted, millega piiratakse maksukohustuslaste õigust teha mahaarvamisi.
            
            
               Hoolimata varasematest algatustest kehtestada eeskirjad selle kohta, milliste kulukategooriate korral võib mahaarvamisõigust piirata,
                  8
                on selline erand asjakohane seni, kuni kõnealuseid eeskirju ELi tasandil ühtlustatakse.
            
            
               2.HUVITATUD ISIKUTEGA KONSULTEERIMISE JA MÕJU HINDAMISE TULEMUSED
            
            
               Konsulteerimine huvitatud isikutega
            
            
               Ei kohaldata.
            
         
         
            
               Eksperdiarvamuste kogumine ja kasutamine
            
            
               Välisekspertide arvamusi ei olnud vaja kasutada.
            
            
               Mõjuhinnang
            
            
               Ettepaneku eesmärk on lihtsustada käibemaksu kogumise menetlust, seega on selle võimalik mõju positiivne nii ettevõtjatele kui ka haldusasutustele. Austria käsitab lahendust sobiva meetmena, mis on võrreldav muude kehtinud ja kehtivate eranditega.
            
            
               3.ETTEPANEKU ÕIGUSLIK KÜLG
            
            
               Kavandatud meetme kokkuvõte
            
            
               Ettepaneku eesmärk on lubada jätkata sellise meetme kohaldamist, millega tehakse erand direktiivi 2006/112/EÜ artiklite 168 ja 168a sätetest, et jätta käibemaksu mahaarvamisõiguse kohaldamisalast täielikult välja kaubad ja teenused, mida maksukohustuslane kasutab enam kui 90 % ulatuses enda või oma töötajate tarbeks või üldisemalt muul kui ettevõtluse eesmärgil või mittemajanduslikuks tegevuseks.
            
            
               Jaotusmäär ja erandmeetme kohaldamise vajalikkus vaadatakse läbi ning Austria esitab selle kohta aruande koos pikendamise mis tahes taotlusega. 
            
            
               Õiguslik alus
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artikli 395 lõige 1.
            
            
               Subsidiaarsuse põhimõte
            
            
               Pidades silmas ettepaneku aluseks olevat nõukogu direktiivi 2006/112/EÜ sätet, ei kohaldata subsidiaarsuse põhimõtet.
            
            
               Proportsionaalsuse põhimõte
            
            
               Ettepanek on proportsionaalsuse põhimõttega kooskõlas järgmistel põhjustel.
            
            
               Käesolev otsus käsitleb liikmesriigile tema enda taotlusel antavat luba ja sellega ei kaasne mingeid kohustusi.
            
            
               Erimeede on erandi piiratud kohaldamisala arvestades kooskõlas taotletava eesmärgiga. See vähendab halduskoormust ja suurendab üksnes veidi nende maksukohustuslaste maksukoormust, kes kasutavad kaupu või teenuseid ettevõtluse eesmärgil kuni 10 % ulatuses.
            
            
               Vahendi valik
            
            
               Kavandatud õigusakt: nõukogu rakendusotsus.
            
            
               Muud meetmed ei oleks asjakohased järgmistel põhjustel.
            
            
               Nõukogu direktiivi 2006/112/EÜ artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Nõukogu rakendusotsus on ainus sobiv vahend, sest selle saab adresseerida üksikutele liikmesriikidele.
            
         
         
            
               4.MÕJU EELARVELE 
            
            
               Erand ei mõju ebasoodsalt käibemaksust tulenevatele ELi omavahenditele.
            
            
               5.MUU TEAVE
            
            
               Ettepanek on ajaliselt piiratud ja sisaldab läbivaatamisklauslit.
            
            
               2018/0288 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               millega muudetakse rakendusotsust 2009/1013/EL ja lubatakse Austrial jätkuvalt kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 168 ja 168a
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,
                  9
                eriti selle artikli 395 lõike 1 esimest lõiku,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Austriale on antud erandmeede nõukogu rakendusotsusega 2009/1013/EL
                  10
               . Erandmeetme kohaldamisaega pikendati nõukogu rakendusotsusega 2012/705/EL
                  11
                kuni 31. detsembrini 2015 ja nõukogu rakendusotsusega (EL) 2015/2428
                  12
                kuni 31. detsembrini 2018.
            
            
               (2)See erimeede on erand direktiivi 2006/112/EÜ artiklitest 168 ja 168a, millega reguleeritakse maksukohustuslase õigust arvata maha käibemaks, mis on makstud kaupade ja teenuste pealt, mis on talle tarnitud tema maksustatava tegevuse tarbeks. Erandit lubava meetme eesmärk on jätta kaupadelt ja teenustelt võetav käibemaks käibemaksu mahaarvamisõiguse kohaldamisalast välja, kui kõnealuseid kaupu ja teenuseid kasutatakse üle 90 % ulatuses maksukohustuslase või tema töötajate isiklikuks tarbeks või üldiselt muul kui ettevõtluse eesmärgil või mittemajandusliku tegevuse tarbeks. 
            
            
               (3)Erimeetme eesmärk on lihtsustada käibemaksu sissenõudmist ja kogumist. See mõjutab lõpptarbimisetapi tasandil tasumisele kuuluvat maksusummat üksnes tühises ulatuses.
            
            
               (4)Komisjonis 23. märtsil 2018. aastal registreeritud kirjas taotles Austria luba jätkata kõnealuse erimeetme kohaldamist. 
            
            
               (5)Kirjas, mille komisjon registreeris 4. aprillil 2018, saatis Austria erimeetme kohaldamise kohta aruande, mis sisaldas käibemaksu mahaarvamise õiguse jaotusmäära läbivaatamist, nagu on nõutud rakendusotsuse 2009/1013/EL artiklis 2.
            
            
               (6)Direktiivi 2006/112/EÜ artikli 395 lõike 2 kohaselt teavitas komisjon 11. aprilli 2018. aasta kirjaga teisi liikmesriike Austria taotlusest. Komisjon teatas 12. aprilli 2018. aasta kirjaga Austriale, et tal on taotluse hindamiseks kogu vajalik teave.
            
            
               (7)Austria esitatud teabe kohaselt ei ole kõnealuse erimeetme praegust kohaldamist õigustav õiguslik ja faktiline olukord muutunud, vaid on endiselt sama. Austriale tuleks seepärast anda luba jätkata kõnealuse erimeetme kohaldamist veel sellise ajavahemiku jooksul, mis lõpeb 31. detsembril 2021, et oleks võimalik läbi vaadata erandit lubava meetme vajalikkus ja tõhusus ning ettevõtluse tarbeks ja mittemajandusliku tegevuse tarbeks kasutuse jaotusmäär, millel see põhineb.
            
         
         
            
               (8)Kui Austria peab vajalikuks meetme edasist pikendamist pärast 2021. aastat, tuleks neil koos pikendamistaotlusega esitada komisjonile aruanne meetme kohaldamise kohta, mis hõlmab kohaldatava jaotusmäära läbivaatamist; aruanne ja taotlus tuleks esitada hiljemalt 31. märtsiks 2021, et komisjonil oleks piisavalt aega taotluse hindamiseks.
            
            
               (9)Erandite kohaldamine ei mõjuta oluliselt lõpptarbimise etapil kogutud käibemaksutulude kogusummat ega mõjuta käibemaksust saadavaid liidu omavahendeid.
            
            
               (10)Seepärast tuleks rakendusotsust 2009/1013/EL vastavalt muuta,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Rakendusotsuse 2009/1013/EL artiklid 1 ja 2 asendatakse järgmisega:
            
            
               „Artikkel 1
            
            
               Erandina direktiivi 2006/112/EÜ artiklist 168 ja artiklist 168a on Austrial lubatud jätta kaupadelt ja teenustelt makstav käibemaks täielikult välja käibemaksu mahaarvamisõiguse kohaldamisalast, kui kõnealuseid kaupu ja teenuseid kasutatakse üle 90 % ulatuses maksukohustuslase või tema töötajate isiklikuks tarbeks või üldiselt muul kui ettevõtluse või majandustegevuse eesmärgil.
            
            
               Artikkel 2
            
            
               Käesolev otsus kehtib kuni 31. detsembrini 2021.
            
            
               Käesolevas otsuses sätestatud erandmeetme pikendamise taotlus tuleb komisjonile esitada hiljemalt 31. märtsiks 2021.
            
            
               Taotlusele lisatakse käesoleva meetme kohaldamise aruanne, mis sisaldab käesoleva otsuse alusel kohaldatava käibemaksu mahaarvamise õiguse piirangu jaotusmäära läbivaatamist.“
            
            
               Artikkel 2
            
            
               Käesolevat otsust kohaldatakse alates 1. jaanuarist 2019.
            
            
               Artikkel 3
            
            
               Käesolev otsus on adresseeritud Austria Vabariigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 347, 11.12.2006, lk 1.
               
               
                  
                     (2)
                  
                        ELT L 348, 29.12.2009, lk 21.
               
               
                  
                     (3)
                  
                        ELT L 334, 22.12.2015, lk 12.
               
               
                  
                     (4)
                  
                        ELT L 371, 18.12.2004, lk 47.
               
               
                  
                     (5)
                  
                        ELT L 348, 29.12.2009, lk 21.
               
               
                  
                     (6)
                  
                        ELT L 319, 16.11.2012, lk 8.
               
               
                  
                     (7)
                  
                        ELT L 334, 22.12.2015, lk 12.
               
               
                  
                     (8)
                  
                        KOM(2004) 728 lõplik – Ettepanek: Nõukogu direktiiv, millega muudetakse direktiivi 77/388/EMÜ käibemaksukohustuse lihtsustamiseks (ELT C 24, 29.1.2005, lk 10), tühistatud 21. mail 2014 (ELT C 153, 21.5.2014, lk 3). 
               
               
                  
                     (9)
                  
                        ELT L 347, 11.12.2006, lk 1.
               
               
                  
                     (10)
                  
                        Nõukogu 22. detsembri 2009. aasta rakendusotsus, mille kohaselt lubatakse Austria Vabariigil jätkuvalt kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 168 (ELT L 348, 29.12.2009, lk 21).
               
               
                  
                     (11)
                  
                        Nõukogu 13. novembri 2012. aasta rakendusotsus, millega muudetakse otsust 2009/791/EÜ ja rakendusotsust 2009/2013/EL, mille kohaselt lubatakse Saksamaal ja Austrial jätkuvalt kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 168 ja 168a (ELT L 319, 16.11.2012, lk 8).
               
               
                  
                     (12)
                  
                        Nõukogu 10. detsembri 2015. aasta rakendusotsus (EL) 2015/2428, millega muudetakse otsust 2009/791/EÜ ja rakendusotsust 2009/2013/EL, mille kohaselt lubatakse Saksamaal ja Austrial jätkuvalt kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklitest 168 ja 168a (ELT L 334, 22.12.2015, lk 12).